**Formulár sebahodnotenia kompetencií sociálneho pedagóga**

**1. Oblasť PREVENCIA**

Oblasť sa zameriava na kompetenciu plánovania a realizácie prevencie. Tá sa prejavuje v schopnosti odborného zamestnanca pripraviť a realizovať stratégiu prevencie pre školu, v ktorej pôsobí, zapojiť zamestnancov školy, ale aj rodičov do profesionálnej interakcie.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne.

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **1.1 Činnosť systému prevencie v škole** | Úroveň | Percento naplnenia úrovne  na škále od 0 – 100% |
| Pre školu mám pripravený základný plán preventívnych aktivít pre prevenciu sociálno-patologických javov. Snažím sa, aby každá trieda absolvovala aspoň raz za polrok jednu aktivitu. | 1 |  |
| Pre školu existuje základný plán preventívnych aktivít pre prevenciu sociálno-patologických javov, okrem toho si z ponuky preventívnych aktivít môžu učitelia vybrať aktivity pre svoje triedy. | 2 |  |
| Mám pripravenú stratégiu prevencie pre každý ročník v škole. Stratégia stojí na vedomom úsilí viesť žiakov/klientov k tomu, aby uprednostňovali nerizikové správanie a zdravie neohrozujúci spôsob života. Obsahuje rôzne témy a aktivity, ktoré nie sú zamerané len na prevenciu sociálno-patologických javov, ale aj na získanie rôznych spôsobilostí. | 3 |  |
| Mám pripravenú stratégiu prevencie pre každý ročník v škole. Stratégia stojí na vedomom úsilí viesť žiakov/klientov k tomu, aby uprednostňovali nerizikové správanie a zdravie neohrozujúci spôsob života. Obsahuje rôzne témy a aktivity, ktoré nie sú zamerané len na prevenciu sociálno-patologických javov, ale aj na získanie rôznych spôsobilostí. | 4 |  |
| Mám pripravenú stratégiu prevencie pre každý ročník v škole. Stratégia stojí na vedomom úsilí viesť žiakov/klientov k tomu, aby uprednostňovali nerizikové správanie a zdravie neohrozujúci spôsob života. Do tvorby stratégie sú zapojení aj ostatní zamestnanci a vedenie školy. Filozofia školy je nastavená na podporu nerizikového životného štýlu, ktorá sa premieta v aj v učebných osnovách predmetov. Do tejto filozofie sú zapojení aj rodičia/ZZ žiakov/klientov. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| mám plány preventívnych aktivít | | pripravujem ponukový list | | evidujem frekvenciu preventívnych aktivít | | zabezpečujem nadväznosť preventívnych aktivít | | zabezpečujem rôznorodosť preventívnych aktivít  (biometrálny charakter) | | vytváram stratégiu/filozofiu školy v oblasti prevencie | | | vediem spätnú väzbu zúčastnených | |
| áno | nie | áno | nie | áno | nie | áno | nie | áno | nie | áno | nie | | áno | nie |
|  |  |  |  |  |  |  |  |  |  |  |  | |  |  |
| **1.2 Realizácia preventívnych aktivít** | | | | | | | | | | | Úroveň | Percento naplnenia úrovne  na škále od 0 – 100% | | |
| Pre žiakov/klientov realizujem besedy a prednášky na rôzne témy o sociálno-patologických javoch. | | | | | | | | | | | 1 |  | | |
| Pre žiakov/klientov realizujem rôznorodé aktivity (besedy, workshopy, hry, súťaže, výcviky), ktoré sa zaberajú sociálno-patologickými javmi. Pozývam odborníkov z rôznych organizácií, ktorí so žiakmi realizujú aktivity. | | | | | | | | | | | 2 |  | | |
| Pre žiakov/klientov realizujem komplexný program prevencie, ktorý je určený jednotlivým ročníkom a je nadväzný, takže každý žiak prejde všetkými témami a aktivitami. Zaoberám sa nielen sociálno-patologickými javmi, ale aj tréningom sociálnych spôsobilostí. Pri príležitosti medzinárodných a pamätných dní pripravujem rôzne aktivity. | | | | | | | | | | | 3 |  | | |
| Pre žiakov/klientov zabezpečujem komplexný preventívny program, zameraný na zvyšovanie ich sociálnych spôsobilostí a prevenciu rizikového správania. Pre žiakov s rizikovým správaním realizujem pravidelné skupinové aktivity. Preventívny program sa snažím prispôsobovať potrebám konkrétnej triedy. Prevencia prebieha aj na rovesníckej úrovni prostredníctvom vyškolených rovesníckych/peer poradcov. | | | | | | | | | | | 4 |  | | |
| Pre žiakov/klientov zabezpečujem komplexný preventívny program, pre žiakov s rizikovým správaním realizujem pravidelné skupinové aktivity. Prevencia prebieha aj na rovesníckej úrovni prostredníctvom vyškolených rovesníckych poradcov. Do učebných osnov predmetov sú zapracované témy týkajúce sa rizikového správania. Vedenie školy, zamestnanci a rodičia sú stotožnení s filozofiou nerizikového životného štýlu, v rámci ktorej organizujem rôzne aktivity (súťaže, hry, podcasty na stránke školy, akcie pri príležitosti svetových a medzinárodných dní, aktivity pre rodičov a deti,  nulová tolerancia násilia a rizikového správania, účasť na rôznych podujatiach, absolvovanie doplnkového vzdelávania/výcvikov). | | | | | | | | | | | 5 |  | | |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| zabezpečujem realizáciu aktivít a ich súlad s plánom prevencie | | zabezpečujem obsah preventívnych aktivít | | vediem zoznam aktivít realizovaných mimo plánu prevencie (v prípade problémov aj so zápisom, kto inicioval, aké dôvody a pod.), peer program | | realizujem a plánujem skupinové práce | | zabezpečujem, aby prevencia bola súčasťou učebných osnov (ktoré predmety, ako je zapracovaná, programy pre ŠKD) | |
| áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **1.3 Aktéri realizovaných preventívnych aktivít** | Úroveň | Percento naplnenia úrovne  na škále od 0 – 100% |
| V škole realizujem prevenciu len ja/jeden človek. | 1 |  |
| Prevenciu realizujú zamestnanci tímu, témy sú rozdelené, každý sa venuje niečomu inému. | 2 |  |
| Prevenciu realizujú zamestnanci tímu a v kooperácii aj učitelia výchov, informatiky apod., triedni učitelia a zamestnanci ŠKD. | 3 |  |
| Prevenciu realizujú zamestnanci tímu, učitelia výchov, informatiky apod., triedni učitelia a zamestnanci ŠKD. Do preventívnych aktivít sú zapájaní aj rodičia žiakov v rámci rôznych aktivít (spoločné rodičovské popoludnia/podvečery, dni otvorených dverí, spoločné projekty). Prevenciu realizujú aj žiaci na báze rovesníckych aktivít. | 4 |  |
| Pre žiakov/klientov zabezpečujem komplexný preventívny program, pre žiakov s rizikovým správaním realizujem pravidelné skupinové aktivity. Prevencia prebieha aj na rovesníckej úrovni prostredníctvom vyškolených rovesníckych poradcov. Do učebných osnov predmetov sú zapracované témy týkajúce sa rizikového správania. Vedenie školy, zamestnanci a rodičia sú stotožnení s filozofiou nerizikového životného štýlu, v rámci ktorej organizujem rôzne aktivity (súťaže, hry, podcasty na stránke školy, akcie pri príležitosti svetových a medzinárodných dní, aktivity pre rodičov a deti, nulová tolerancia násilia a rizikového správania, účasť na rôznych podujatiach, absolvovanie doplnkového vzdelávania/výcvikov). | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| prítomná evidencia realizátorov prevencie | | zapájanie zamestnancov školy (prezenčné listiny) | | záznamy o rodičovských a žiackych aktivitách | | záznamy o realizátoroch mimo ZŠ | | záznamy o aktivitách organizovaných  (aj) pre iné inštitúcie | |
| áno | nie | áno | nie | áno | nie | áno | nie | áno | nie |

**2. Oblasť DIAGNOSTIKA**

Oblasť sa zameriava na kompetenciu odborného zamestnanca diagnostikovať potreby žiaka/klienta. Cieľom diagnostiky je komplexná analýza a opis úrovne pedagogickej a sociálnej regulácie správania žiaka/klienta a identifikácia jeho potrieb, silných a slabých stránok. Výsledkom diagnostiky je komplexný diagnostický záver o pedagogickom a sociálnom stave žiaka/klienta, ktorý slúži na nastavenie účinnej podpory klientovi a procesu výchovy a vzdelávania.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **2.1 Systém diagnostiky v škole** | Úroveň | Percento naplnenia úrovne  na škále od 0 – 100% |
| Pre školu mám pripravené postupy a nástroje na realizovanie základnej diagnostiky potrieb žiaka/klienta, na posúdenie jeho životnej situácie či posúdenie miery jeho sociálnej rizikovosti. | 1 |  |
| Pre školu mám pripravené postupy a nástroje na realizovanie sociálnej diagnostiky, teda používanie metód sociálnej diagnostiky s cieľom skúmania, výkladu, prípadne prognostického hodnotenia morálnej vyspelosti či afektívnych vlastnosti žiaka/klienta a schopnosti vytvárať sociálne vzťahy. | 2 |  |
| V spolupráci s triednym učiteľom, s výchovným poradcom a kariérovým poradcom mám pre školu pripravený postup  a diagnostické nástroje na realizovanie sociálno-pedagogickej diagnostiky, ktorých cieľom je skúmanie, výklad, prípadne prognostické hodnotenie školského prospechu a výchovnej zvládnuteľnosti žiaka v škole. | 3 |  |
| Využívam všetky diagnostické nástroje. Spolupracujem s ostatnými členmi ŠPT v súlade s GDPR za účelom skúmania, výkladu, prípadne prognostického hodnotenia správania žiaka/klienta a skupiny detí v podmienkach školy a školského zariadenia. | 4 |  |
| V spolupráci s triednymi učiteľmi (jednotlivo) výchovným a kariérovým poradcom a v spolupráci so školským psychológom a ďalšími členmi ŠPT (na princípoch MDP) máme vypracovaný ucelený systém diagnostikovania potrieb žiakov/klientov, u ktorých sú pozorované alebo prejavované sociálno-patologické javy (problémy s učením alebo správaním, problémové sociálne vzťahy a pod.). | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |
| --- | --- | --- | --- | --- | --- | --- | --- |
| prítomná ponuka diagnostických metód a nástrojov (test, dotazník, štruktúrovaný/pološtruktúrovaný rozhovor, pozorovanie, projektívne techniky...) | | metódy, techniky a postupy zodpovedajúce súčasným vedeckým poznatkom a stavu praxe | | sú vytvorené odporúčania nadväznosti diagnostických nástrojov a procesu | | | |
| áno | nie | áno | nie | áno | | | nie |
|  | | | | | | | |
| **2.2 Realizácia diagnostiky** | | | | | Úroveň | Percento naplnenia úrovne  na škále od 0 – 100% | |
| Realizujem depistáž prejavov rizikového správania v triede/škole/školskej družine. Zistenia mi slúžia na včasnú diagnostiku porúch správania a identifikáciu problémov súvisiacich s edukáciou a výchovou. | | | | | 1 |  | |
| Realizujem sociálnu diagnostiku žiakovi/klientovi, ktorý ma sám vyhľadá s požiadavkou na riešenie jeho problému, alebo ktorý vzišiel z depistáže; na podnet PZ, OZ, ŠPT. O výsledkoch informujem zainteresovaných. O prípade vediem Osobný spis. | | | | | 2 |  | |
| Realizujem sociálno-pedagogickú diagnostiku detí/žiakov, triedy, skupiny (odhalenie sociálno-patologických javov, stanovenie prognózy vývoja skupiny, zisťovanie klímy v triede). Podľa potreby a na princípoch MDP spolupracujem aj s triednym učiteľom, s výchovným poradcom, kariérovým poradcom alebo ŠKD. O prípade vediem Osobný spis. | | | | | 3 |  | |
| V úzkej spolupráci so školským psychológom participujem na psychodiagnostike klienta na princípoch MDP. V jednotlivých prípadoch, podľa potreby, resp. ak som KK, zvolávam stretnutia multidisciplinárneho konziliárneho tímu. O prípade vediem Osobný spis. | | | | | 4 |  | |
| V rámci MDT svojimi znalosťami prispievam k vyskladaniu vhodnej batérie diagnostických metodík (multidimenzionálny prostriedok na účely hľadania a identifikácie štruktúry kvantitatívnych  a kvalitatívnych charakteristík osobnosti klienta), pre každého klienta na mieru. Výsledkom diagnostiky je diagnostický záver o psychologickom, pedagogickom a sociálnom stave žiaka/klienta, resp. jeho závery slúžia ako podklad ku komplexnej diagnostike v CPP alebo ŠCPP. | | | | | 5 |  | |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| zavedené a evidované osobné spisy | | písomné záznamy o predbežnej hypotéze | | písomné záznamy o diagnostickom cieli | | písomné záznamy o zisteniach z diagnostiky | | záznamy o diagnostickom závere | | realizované aktivity a ich súlad s procesom diagnostiky | | | záznamy o použitých metódach a nástrojoch | |
| áno | nie | áno | nie | áno | nie | áno | nie | áno | nie | áno | nie | | áno | nie |
|  | | | | | | | | | | | |  |  | |
| **2.3 Aktéri realizovaných diagnostík** | | | | | | | | | | | | Úroveň | Percento naplnenia úrovne  na škále od 0 – 100% | |
| V škole realizujem sociálnu diagnostiku len ja/jeden človek. ŠPT informujem o záveroch a navrhovaných riešeniach. | | | | | | | | | | | | 1 |  | |
| Sociálnu diagnostiku realizujem sám, ale priebeh, postupy a závery diagnostiky konzultujem s kolegami zo ŠPT. | | | | | | | | | | | | 2 |  | |
| Sociálno-pedagogickú diagnostiku realizujem v úzkej spolupráci s triednym učiteľom, s výchovným či kariérovým poradcom a zamestnancami ŠKD. O výsledkoch a priebehu práce informujem zúčastnených aj ŠPT. | | | | | | | | | | | | 3 |  | |
| V úzkej spolupráci so školským psychológom a ŠPT sa podieľam na psychodiagnostike klienta. Do procesu podľa potreby vstupujú aj triedni učitelia a rodičia. | | | | | | | | | | | | 4 |  | |
| Som jeden/-na z MDT, kto realizuje diagnostiku vo vzájomnej kooperácii. K doplneniu komplexnej diagnostiky klienta (posúdeniu miery sociálnej rizikovosti klienta) sú prizvaní aj triedni učitelia, zamestnanci ŠKD. Koordinátor ŠPT, po stanovení diagnózy, určí koordinátora klienta alebo vyhodnotí, že klient má byť distribuovaný k odborníkovi z vyššieho pracoviska. | | | | | | | | | | | | 5 |  | |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| evidencia realizátorov diagnostiky | | výstupy spolupráce s odbornými zamestnancami | | výstupy spolupráce s učiteľmi | | výstupy spolupráce s členmi školského podporného tímu | | záznamy z konziliárnych stretnutí | |
| áno | nie | áno | nie | áno | nie | áno | nie | áno | nie |

**3. Oblasť POSKYTOVANIA PORADENSTVA A INTERVENCIE**

Oblasť sa zameriava na kompetenciu poskytnúť poradenstvo a intervenciu klientovi (žiak, rodič/zákonný zástupca, zamestnanec školy/učiteľ, OZ). Tá sa prejavuje v schopnosti odborného zamestnanca (SP) poradiť alebo intervenovať v situáciách, ktoré vyhodnotí ako problémové či rizikové pre žiaka, jeho spolužiakov alebo pedagógov a táto jeho aktivita prispeje k odstráneniu, k zlepšeniu alebo stabilizácii sociálneho prostredia žiaka/klienta. Cieľom poradenstva je mobilizácia vnútorných a vonkajších zdrojov jednotlivca prostredníctvom nástrojov, metód a foriem práce, ktoré si problémová situácia vyžaduje. Je dôležité motivovať klienta k aktivite, k riešeniu svojej situácie vlastným pričinením.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **3.1 Systém poradenstva a intervencie v škole** | Úroveň | Percento naplnenia úrovne  na škále od 0 – 100% |
| Pre školu/klientov mám pripravené informácie o mojich službách, s uvedením miesta a času, kedy som klientom (žiak, rodič/ZZ, učiteľ/zamestnanec školy) k dispozícii. O mojich službách a ich dostupnosti informujem: prostredníctvom WEB stránky školy, Edupage, počas dní otvorených dverí a pod. Mám pripravenú dokumentáciu, ktorá poslúži na evidenciu a sledovanie prípadu. Mám pripravenú písomnú informáciu o zákonných právach a povinnostiach klienta, ako aj etických princípoch mojej práce. | 1 |  |
| Mám vypracovaný systém proaktívneho informovania klientov so službami, ktoré im môžem poskytnúť. Ponúkam im na riešenie okruh tém najčastejších problémov, ktoré sa objavujú v školskom prostredí. Napr. školské výsledky a úspešnosť v škole; vzťahy s rodičmi; pocity osamelosti; užívanie drog a alkoholu; rozhodovanie a voľba povolania; získavanie priateľov, a pod. Informujem ich, že to môže byť na individuálnej, skupinovej báze, alebo aj v kooperácii s ďalšími odborníkmi a inštitúciami. | 2 |  |
| Mám vypracovaný postup základných krokov v poradenskom procese s klientom:  1. príprava - prediskutovanie problému s klientom a vzájomné porozumenie cieľom spolupráce,  2. explorácia problému – vyjasňovanie záujmov klienta a dohoda o postupe riešení,  3. dohoda o cieľoch – zhoda klienta a SP o smerovaní riešenia/zmeny,  4. formulácia úloh – konkrétne kroky, frekvencia konzultácií so SP, časovanie krokov, dĺžka spolupráce a jej podmienky – intervenčný plán; je možné uzatvoriť aj písomnú zmluvu medzi SP a klientom,  5. plnenie úloh – informácie klienta o plnení úlohy a podpory zo strany SP,  6. ukončenie – vyhodnotenie úspešnosti intervencie. | 3 |  |
| Okrem základných krokov v poradenskom procese s individuálnym klientom mám pripravené plány/postupy/metódy a techniky na skupinovú prácu s klientmi. Napr.: ako zmierňovať adaptačné, komunikačné a sociálne problémy žiakov; eliminovať sociálne napätie medzi rôznymi skupinami žiakov; eliminovať sociálne napätie medzi rôznymi skupinami zamestnancov; eliminovať sociálne napätie medzi rôznymi skupinami rodičov či rodičmi jednej triedy; edukatívne skupinové stretnutia (sexuálna výchova; vzťahové väzby; akceptácia inakosti a pod.); témy na „objednávku“ a pod.  Na realizovanie skupinových stretnutí sú zabezpečené zatvorené priestory (trieda, zasadačka) a potrebná technika. | 4 |  |
| Ovládam plány/postupy/metódy a techniky na individuálnu prácu s klientom. Napr.: ako zvyšovať rozvoj jednotlivých zložiek osobnosti žiaka; riešiť absenciu so žiakmi a rodičmi; vytvoriť plán pomoci pre žiaka a jeho rodinu; poskytnúť pomoc v situáciách, kde je problémom narušené rodinné prostredie, disharmónia vzťahov či nevhodná rodičovská výchova a pod. Mám výcvik na realizáciu mediácie. Mám prípravu na krízovú intervenciu v súlade s procesným štandardom „Krízová intervencia“. Ovládam rôzne metódy skupinovej práce a uplatňujem ich pri svojej práci. V škole organizujem niekoľko skupín s rôznym zameraním. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| vzory intervenčných plánov na jednotlivé druhy problémov, nadväznosť poradenských a intervenčných aktivít (biodromálny charakter) | | je prítomná tematická rôznorodosť skupinových aktivít | | je prítomná a evidovaná frekvencia skupinových aktivít | | evidujem počty zapojených do skupinových aktivít | | mám spätnú väzbu zúčastnených | | vediem evidenciu žiadostí o krízovú intervenciu | |
| áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **3.2 Realizácia poradenstva a intervencie** | Úroveň | Percento naplnenia úrovne  na škále od 0 – 100% |
| Klientovi (žiak, žiak a rodičia/ZZ, učitelia - *problémy detí/žiakov sa týkajú aj ich rodín a učiteľov*), ktorý ma osloví sám, poskytujem základné poradenstvo, ktoré mu umožní orientovať sa v možnostiach riešenia jeho problémovej situácie. Klienta zaevidujem a vediem dokumentáciu/spis jeho prípadu, sledujem ho a vyhodnocujem v etapách. Informujem ho o jeho zákonných právach a povinnostiach, ako aj o etických princípoch mojej práce. | 1 |  |
| Proaktívne vyhľadávam klientov s pomocou PZ, ponúkam im svoje služby a poskytujem im poradenstvo. Pracujem aj s klientom, ktorý vzišiel z depistáže sociálno-patologických javov žiakov a ktorý už bol diagnostikovaný mnou alebo kolegami zo ŠPT. Pri nejasne zadanej požiadavke je mojou úlohou identifikovať konkrétny problém a tomu prispôsobiť poskytnuté poradenstvo a intervenciu. Žiakovi/klientovi poskytujem pomoc podporovaním jeho vlastných zdrojov a zdrojov okolia (rodina, škola, komunita apod.) Vediem o prípade dokumentáciu/spis. Prípad sledujem a vyhodnocujem v etapách. Klienta informujem o jeho zákonných právach a povinnostiach, ako aj o etických princípoch mojej práce. | 2 |  |
| Klientovi poskytujem soc. poradenstvo a/alebo intervenciu, ktorá vedie ku konkrétnej pomoci pri riešení jeho nepriaznivej sociálnej situácie, a to buď zmiernením jej dôsledkov alebo odstránením príčin a dôsledkov. V práci s klientom sa riadim vypracovaným postupom základných krokov v poradenskom procese. Prostredníctvom akceptácie, empatie a kongruencie sa snažím o vytvorenie otvoreného komunikačného priestoru pre klienta. Klienta informujem o jeho zákonných právach a povinnostiach, ako aj o etických princípoch mojej práce. | 3 |  |
| Okrem individuálnej práce s klientom realizujem aj skupinovú prácu s klientmi. Aktivity v skupinách sú smerované k tomu, aby klienti dokázali napr.: rozvíjať osobné zdroje (sebahodnotenie, sebadôvera, sebaúcta, môj osobný plán do budúcnosti); oboznámiť sa s právami a povinnosťami, hľadaním podstaty hodnôt, spolužitia s inými ľuďmi a tolerancie k inakosti spoločnosti (predchádzanie intolerancii výchovou k dodržiavaniu ľudských práv); prostredníctvom kooperatívnych hier rozvíjať spoluprácu v skupine; uplatňovať komunikačné techniky - vyjednávať, zdôvodňovať svoje riešenia, aktívne počúvať, robiť kompromisy, prijímať rozhodnutie; identifikovať stres a naučiť sa techniky na jeho odbúranie; rozlíšiť vhodné a nevhodné spôsoby trávenia voľného času; obhajovať, zdôvodňovať svoj názor a rešpektovať názor ostatných. O skupinových stretnutiach vediem evidenciu s udaním témy, miesta a času stretnutia, použitých metódach a technikách, ku ktorej pripojím prezenčnú listinu. | 4 |  |
| Klientovi poskytujem komplexný program soc. poradenstva a intervencie. K dosiahnutiu cieľov intervenčného plánu pomoci využívam: 1. metódu ventilácie; 2. metódu povzbudenia; 3. metódu interpretácie; 4. modelovanie; 5. metódu hrania rolí, konfrontácie, abreakcie a pod.; 6. tréning optimálnej či konštruktívnej komunikácie; 7. nácvik rodičovských zručností.  V práci využívam aj mediáciu, odbornú metódu na uľahčenie riešenia konfliktných situácií v kolektíve alebo v pároch  či malých skupinách (žiak-žiak, žiak-učiteľ, trieda), teda napomáham k efektívnej komunikácii pri riešení špecifických problémov a hľadaní iných možností vzájomnej dohody.  Poskytujem aj krízovú intervenciu žiakovi či kolektívu, ktorý sa ocitol v krízovej situácii. Sám realizujem alebo spolupodieľam sa na stanovení formy krízovej intervencie, príprave plánu riešenia a termínu uskutočnenia KI.  V prípade potreby klientom predstavujem služby externých poradenských subjektov, akreditovaných subjektov s kompetenciami v oblasti sociálno-právnej ochrany detí. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| vediem štatistiku realizovaného poradenstva a intervencií | | evidujem počet prípadov v riešení | | evidujem počet ukončených intervenčných plánov | | mám zoznam techník a postupov práce so skupinami | | mám plán (ponuku tém) a realizácie skupinovej práce (žiaci, rodičia, učitelia) | | získavam a evidujem spätnú väzbu | | uskutočňujem prieskum prínosu pre žiaka, rodiča alebo učiteľa | | dávam vypĺňať dotazník spokojnosti | | vediem štatistiku krízových intervencií | | iniciujem alebo zúčastňujem sa porád k daným aktivitám | | realizujem supervíziu | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **3.3 Aktéri realizovaného poradenstva a intervencie** | Úroveň | Percento naplnenia úrovne  na škále od 0 – 100% |
| V škole realizujem poradenstvo a intervenciu len ja/jeden človek. | 1 |  |
| Poradenstvo a intervenciu realizujem sám, ak som koordinátorom klienta. Spolupracujem s kolegami v rámci tímu a na princípoch MDP, ak vedia v rámci svojich kompetencií prispieť k riešeniu problému klienta či skupiny. | 2 |  |
| Poradenstvo realizujem sám, ale v úzkej spolupráci so zamestnancami ŠPT. Do procesu intervencie sú zapájaní aj triedni učitelia a zamestnanci ŠKD, rodina. | 3 |  |
| Okrem individuálneho poradenstva realizujem sám aj skupinové stretnutia, prípadne v spolupráci z ďalšími členmi ŠPT v závislosti od témy, veľkosti skupiny a toho, komu je určená (žiak, rodič/ZZ, učiteľ, trieda, kolektív PZ). Pri viacpočetnej skupine je obvyklé, že skupinu vedú 2 odborníci: lektor a jeho asistent. | 4 |  |
| Ak sa rozsah a charakter sociálneho problému žiaka prehlbuje, prípadne sa pridružia ďalšie problémy, ktoré spadajú pod kompetencie iných odborníkov mimo školy, spolupracujem s nimi (lekári, CPP, akreditované subjekty atď.). Spolupracujem aj s ÚPSVaR SPODaSK. V krajnom prípade a po zvážení všetkých možností distribuujem klienta do CPP, DC, RC a pod. S odborníkmi týchto inštitúcií spolupracujem z pozície koordinátora klienta. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |
| --- | --- | --- | --- | --- | --- | --- | --- |
| zabezpečujem a evidujem realizátorov poradenstva a intervencie | | evidujem záznamy z realizovaných skupinových stretnutí pre žiakov či rodičov (téma, miesto a čas konania, prezenčná listina) | | evidujem záznamy o spolupráci s internými odborníkmi (odborný zamestnanec, školský podporný tím) | | evidujem záznamy o spolupráci s externými inštitúciami | |
| áno | nie | áno | nie | áno | nie | áno | nie |

**4. Oblasť AKTIVÍT PRE RODIČOV**

Oblasť špecifikuje činnosť, aktivity a služby sociálneho pedagóga, ktoré sú zamerané na rodiča/ZZ klienta/žiaka v súvislosti s rizikovým správaním jeho dieťaťa. Špeciálne budú pripravené informácie na rôznych komunikačných kanáloch o tejto činnosti a ich dostupnosť: preventívne a vzdelávacie aktivity, súčinnosť pri diagnostike, poskytovanie poradenstva a intervencie, skupinové stretnutia, sieťovanie pomáhajúcich odborníkov a inštitúcií, mediácia a pod.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **4.1 Rodičia / zákonný zástupca** | Úroveň | Percento naplnenia úrovne  na škále od 0 – 100% |
| Pre rodičov mám pripravené informácie o svojich aktivitách. Informujem ich letákom, ktorý je pri vstupe do školy a na nástenke. | 1 |  |
| Súčasťou ponúkaných aktivít sú preventívne aktivity pre rodičov, mám pre nich pripravené metodické podklady a postupy pre rôzne štandardné rizikové situácie (šikanovanie/kyberšikanovanie), príchod nového žiaka a jeho začlenenie do kolektívu a pod.); niektoré témy prezentujem na rodičovskom združení. | 2 |  |
| Pre rodičov mám pripravený systém preventívnych aktivít, ktorý priebežne aktualizujem podľa potrieb školy a spoločnosti; okrem prevencie im ponúkam aj rôzne vzdelávacie aktivity; pravidelne sa zúčastňujem rodičovských stretnutí; rodičov zapájam do školských aktivít a súťaží; nadväzujem spoluprácu s inými inštitúciami, ak je to v záujme žiaka/rodiny. Na podnet „z vonku“ rizikového správania žiaka, sú rodičia vyzvaní na súčinnosť pri diagnostike problému a následne im poskytujem poradenstvo. | 3 |  |
| Okrem prevencie a vzdelávania rodičov sa aktívne zaujímam o rodinné problémy, s ktorými sa žiaci školy stretávajú; vyhľadávam ich, ak sa dozviem o probléme; informujem žiaka a jeho rodinu o ich právach a povinnostiach; riešim absenciu so žiakmi a rodičmi; tvorím s klientmi plány pomoci (intervenčné plány), poskytujem poradenstvo a intervenciu, a tým rozvíjam efektívnu podporu žiaka a jeho rodiny; poskytujem facilitáciu/mediáciu vzťahov medzi žiakom, rodinou a inštitúciami zainteresovanými v prípade; úzko spolupracujem s inými inštitúciami, ak je to v záujme žiaka/rodiny. Organizujem pre rodičov tematické skupinové stretnutia. | 4 |  |
| Okrem systému prevencie, aktívneho vyhľadávania ohrozených rodín a základnej spolupráce s nimi, realizujem aj preventívne aktivity na sekundárnej úrovni (ohrození rodičia, rodina v kríze, sociálna núdza a pod.); poskytujem pomoc rodinám, ktoré nemajú podmienky pre domácu prípravu žiakov do školy; vytváram podmienky pre nadviazanie kontaktu a pomáhajúceho vzťahu s rodinami; poskytujem pomoc v situáciách, kde je problémom narušené rodinné prostredie, disharmónia vzťahov či nevhodná rodičovská výchova; mám vytvorenú sieť inštitúcií pre pomoc žiakovi/rodine. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| vediem štatistiku realizovaného poradenstva a intervencií | | evidujem počet prípadov v riešení | | evidujem počet ukončených intervenčných plánov (plánov pomoci) | | evidujem zoznam techník a postupov práce so skupinami | | mám plán (ponuku tém) a realizujem skupinové práce | | evidujem spätnú väzbu | | realizujem a evidujem prieskum prínosu pre klienta | | využívam dotazník spokojnosti | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie |

**5. Oblasť AKTIVÍT PRE UČITEĽOV**

Oblasť špecifikuje činnosť, aktivity a služby sociálneho pedagóga, ktoré sú zamerané na učiteľa/zamestnanca ŠKD v súvislosti s rizikovým správaním dieťaťa. Učiteľ/pedagóg je prijímateľom poradenstva a metodickej činnosti.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **5.1 Učitelia** | Úroveň | Percento naplnenia úrovne  na škále od 0 – 100% |
| Pre pedagógov mám pripravené základné informácie o svojich aktivitách. Informujem o nich na začiatku školského roka. | 1 |  |
| Súčasťou ponúkaných aktivít sú preventívne aktivity pre pedagógov, mám pre nich pripravené metodické podklady a postupy pre rôzne štandardné rizikové situácie (šikanovanie, kyberšikanovanie, príchod nového žiaka a pod.). | 2 |  |
| Pre pedagógov mám pripravený systém preventívnych aktivít, ktorý priebežne aktualizujem podľa potrieb školy a spoločnosti; okrem prevencie im ponúkam aj rôzne vzdelávacie aktivity; aktívne sa zaujímam o problémy, s ktorými sa pedagógovia stretávajú, vyhľadávam ich, ak sa dozviem o probléme; pracujem aj so zamestnancami ŠKD. | 3 |  |
| Okrem systému prevencie a vzdelávania poskytujem pedagógom aj osobné poradenstvo (a sociálne poradenstvo), napr. v prípadoch výskytu negatívnych javov či rizikového správania žiakov. Organizujem pre učiteľov tematické skupinové stretnutia. Pri príprave a realizácii preventívnych a vzdelávacích aktivít využívam spoluprácu rôznych inštitúcií/organizácií. | 4 |  |
| Okrem systému prevencie a vzdelávania, ktorý zabezpečujem aj v spolupráci s inými organizáciami, zapájam pedagógov do rôznych svojich aktivít, spolupracujem s pedagógmi pri začleňovaní prevencie a filozofie školy do učebných osnov ich predmetov. V prípade rôznych problémov ma pedagógovia a pracovníci ŠKD vyhľadávajú. Upriamujem ich pozornosť na publikácie „dobrej praxe“. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| spracovávam štatistiku podnetov rizikového správania | | vediem štatistiku realizovaného poradenstva a intervencií | | evidujem počet prípadov v riešení | | evidujem zoznam techník a postupov práce so skupinami | | mám plán (ponuku tém) na realizáciu skupinovej práce | | evidujem spätnú väzbu | | realizujem a evidujem prieskum prínosu pre učiteľa | | využívam dotazník spokojnosti | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie |

**6. Oblasť INÉ ČINNOSTI**

V tejto oblasti sú zahrnuté činnosti, ktoré sa netýkajú poradenstva, prevencie či diagnostiky. V rámci práce sociálneho pedagóga sú aj činnosti, ktoré sú generalizované a ich úroveň ovplyvňuje celkovú kvalitu ich práce. Patria sem činnosti ako realizácia projektov, sieťovanie, príprava metodických materiálov, udržovanie neustálej vysokej miery informovanosti možných prijímateľov služieb, stanovenie primeranej formy komunikácie v škole, v školskom zariadení.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **Vyberte si jednu alebo viac možností**, ktoré zodpovedajú realite vami realizovaných aktivít a zakrúžkujte nielen úroveň v danom riadku, ale aj percento napĺňania úrovne:

1. základná úroveň
2. rozšírená úroveň
3. pokročilá úroveň
4. veľmi pokročilá úroveň
5. expertná úroveň

|  |  |  |
| --- | --- | --- |
| **6.1 Realizácia projektov** | Úroveň | Percento naplnenia úrovne  na škále od 0 – 100% |
| V rámci práce nevyužívam projekty, ale viem, že škola je zapojená v projektoch. | 1 |  |
| Zapájam sa do projektov, ktoré sa realizujú v škole, prípadne inde. | 2 |  |
| Viem naplánovať a pripraviť projekt a realizovať ho, mám s tým skúsenosť vo svojej škole. | 3 |  |
| Plánovanie a príprava projektov je súčasťou mojej práce, väčšina aktivít, ktoré v ŠPT pripravujeme, je pod záštitou rôznych projektových činností. | 4 |  |
| Realizácia projektov je pre mňa prirodzená, pomáham navrhnúť a pripraviť projekty aj mimo aktivít ŠPT. Dosahujem dobré výsledky a pozitívnu spätnú väzbu. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| evidujem zoznam podaných projektov; prijatých projektov | | evidujem zoznam realizovaných projektov | | evidujem zoznam aktérov projektov (hlavný riešiteľ, riešiteľ) | | absolvujem vzdelávania v oblasti projektovania | | | evidujem štatistiku počtu respondentov v jednotlivých projektoch | |
| áno | nie | áno | nie | áno | nie | áno | nie | | áno | nie |
|  |  |  |  |  |  |  |  | |  |  |
| **6.2 Sieťovanie** | | | | | | | | Úroveň | Percento naplnenia úrovne  na škále od 0 – 100% | |
| Väčšinu aktivít a služieb, ktoré ponúkam a realizujem, zabezpečujem sám/sama. | | | | | | | | 1 |  | |
| Pri príprave a realizácii aktivít spolupracujeme s kolegami v ŠPT. Poznám niekoľko odborníkov mimo školy, ktorí občas pre žiakov realizujú nejaké aktivity, ale nejde o systematické spoluprácu. | | | | | | | | 2 |  | |
| Pri príprave a realizácii aktivít spolupracujeme ako tím v ŠPT, zapájame aj zamestnancov školy, žiakov a rodičov.  Mám okruh odborníkov mimo školy, s ktorými pravidelne spolupracujem. | | | | | | | | 3 |  | |
| Pri príprave a realizácii aktivít spolupracujeme ako tím v ŠPT, zapájame aj zamestnancov školy, žiakov a rodičov; vytvárame a udržiavame pracovné kontakty s rôznymi odborníkmi a zariadeniami v rámci komunity, v ktorej škola funguje. V prípade potreby zastupujem školu (napr. pre potreby SPODaSK, orgány činné v trestnom konaní, poradne, špecialistov). | | | | | | | | 4 |  | |
| Pri príprave a realizácii aktivít spolupracujeme ako tím v ŠPT, zapájame aj zamestnancov školy, žiakov a rodičov,  máme veľkú sieť spolupracujúcich odborníkov a zariadení z pracovného okolia školy; organizujeme rôzne aktivity  pre rozširovanie tejto siete a pomáhame ju budovať aj iným školám. Zastupujem školu v pracovných skupinách. | | | | | | | | 5 |  | |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| evidujem zoznam realizátorov rôznych aktivít | | evidujem zoznam/kontakty v zmysle siete odborníkov v rôznych oblastiach | | evidujem zoznam spolupracujúcich organizácií | | existujú štandardizované postupy v rámci spolupráce | | je prítomná existencia „siete“ | | sú písomné výstupy zo skupín, v ktorých som zastupoval/-a školu | |
| áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.3 Príprava metodických materiálov** | Úroveň | Percento naplnenia úrovne  na škále od 0 – 100% |
| Pre školu pripravujem základné materiály, ktoré sa týkajú mojej činnosti, väčšinou ide o prevenciu a informácie o mojich aktivitách. | 1 |  |
| Pre školu pripravujem podrobné metodické postupy pre prípady situácií, ako je šikanovanie, kyberšikanovanie, príchod (adaptácia) nového žiaka a pod. | 2 |  |
| Metodické materiály pre predvídateľné situácie pripravujem zvlášť pre rodičov, učiteľov a žiakov, týkajú sa rôznych tém. | 3 |  |
| Pre rodičov, učiteľov a žiakov pripravujem metodické podklady pre rôzne situácie, pripravujem aj interaktívne pracovné listy, využívam pritom Edupage, stránku školy, elektronickú komunikáciu. | 4 |  |
| Okrem prípravy materiálov a pracovných listov sa aktívne zapájam aj na vyššej úrovni do tvorby/úpravy metodických materiálov pre školu. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| mám evidenciu existujúcich metodických materiálov | | prítomný plán prípravy metodických materiálov v zmysle edičného plánu – pre koho, kedy, čo | | prítomná existencia vytvorených pracovných listov/zošitov | | prítomná rôznorodosť a adresnosť metodických materiálov | | prítomné využívanie elektronických technológií pri príprave/práci s metodickými materiálmi | |
| áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.4 Informovanosť** | Úroveň | Percento naplnenia úrovne  na škále od 0 – 100% |
| O svojich aktivitách informujem v úvode školského roka učiteľov, žiakov a rodičov prostredníctvom letáčika. | 1 |  |
| O svojich aktivitách informujem zamestnancov, žiakov a rodičov priebežne, zúčastňujem sa rodičovských združení. | 2 |  |
| O svojich aktivitách informujem všetkých priebežne, využívam pritom Edupage, stránku školy, nástenky, sociálne siete. | 3 |  |
| O svojich aktivitách informujem pravidelne, s využitím dostupných možností. Organizujem rôzne aktivity, hry a súťaže pre zvýšenie informovanosti. Snažím sa stále udržiavať pozornosť na dianie a potreby môjho okolia. Na akciách komunikujem so žiakmi, ich rodičmi, so zamestnancami školy a orientujem ich v ponúkaných službách. | 4 |  |
| O svojich aktivitách informujem pravidelne, s využitím dostupných možností. Organizujem rôzne aktivity, hry a súťaže pre zvýšenie informovanosti, zapájam sa do rôznych kampaní, vystúpení a prezentácií za účelom zvýšenia povedomia o školských problémoch a aktivitách ŠPT. Pre zvýšenie informovanosti využívam miestne médiá. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| prítomné informačné materiály – rôznorodosť, adresnosť | | evidovaná účasť na rodičovských združeniach | | využívam Edupage, stránky školy, príp. sociálnych sietí na propagáciu služieb | | realizujem hry, súťaže a pod., v rámci informovanosti | | organizujem kampane | | robím prieskum účasti na usporiadaných akciách | | evidujem spätnú väzbu (množstvo) | | evidujem počet pripojení na ORL školy | | zaznamenávam počet interných prispievateľov na stránku a iné komunikačné nástroje a pod. | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.5 Komunikácia s rodičmi, žiakmi a zamestnancami školy** | Úroveň | Percento naplnenia úrovne  na škále od 0 – 100% |
| Komunikujem pomocou letáku, na ktorom sú rozpísané aktivity a služby, ktoré ponúkam. Je tam uvedené, kde ma nájdu, v ktorom čase, s udaním kontaktov na mňa. Leták je k dispozícii pre žiakov, rodičov/ZZ a učiteľov na začiatku školského roka a počas roka na nástenke. | 1 |  |
| Leták o mojich aktivitách a ponúkaných službách (priestor, čas a kontakty) rozdávam priebežne učiteľom a žiakom v triedach a rodičom na rodičovských združeniach. | 2 |  |
| Na komunikáciu o mojich aktivitách a ponúkaných službách okrem letáku využívam aj osobný kontakt s klientmi (žiak, rodič/ZZ a učiteľ). Často priamo komunikujem so žiakmi našej školy a s kolegami, kolegyňami, chodím na rodičovské stretnutia. Využívam Edupage, web-stránku školy, nástenky, sociálne siete. | 3 |  |
| O mojich aktivitách a ponúkaných službách komunikujem so žiakmi, ich rodičmi, so zamestnancami školy aj na rôznych akciách (hry, súťaže, komunitné aktivity a pod.), ktoré organizuje škola alebo ŠPT a orientujem ich v ponúkaných službách. Vyhľadávam kontakt so žiakmi aj rodičmi, som im vždy k dispozícii. | 4 |  |
| Využívam všetky dostupné prostriedky a príležitosti na informovanie o svojich aktivitách. Uprednostňujem priamu komunikáciu na rôznych akciách a podujatiach organizovaných školou, miestnou komunitou alebo miestnou samosprávou. Prezentujem pôsobnosť ŠPT a jeho význam pri riešení školských problémov. Ak je to možné, našu činnosť predstavujem aj v miestnych médiách. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| sú informačné materiály – zabezpečená ich rôznorodosť, adresnosť | | evidujem účasť na rodičovských združeniach | | využívam Edupage, stránky školy, príp. sociálnych sietí pre propagáciu služieb | | realizujem hry, súťaže a pod., v rámci informovanosti | | organizujem kampane | | robím prieskum účasti na usporiadaných akciách | | mám spätnú väzbu (množstvo); počet pripojení na ORL školy | | evidujem počet interných prispievateľov na stránku a iné komunikačné nástroje a pod. | |
| áno | nie | áno | nie | áno | nie | áno | nie | áno | nie | áno | nie | áno | nie | áno | nie |

|  |  |  |
| --- | --- | --- |
| **6.6 Pomoc a podpora pri sociálnych problémoch, spolupráca s SPODaSK (Sociálnoprávna ochrana detí a sociálna kuratela – Zákon 305/2005 Z. z.)** | Úroveň | Percento naplnenia úrovne  na škále od 0 – 100% |
| Ak sa v škole vyskytne problém žiaka, ktorý spadá do kompetencie ÚPSVaR, odd. SPODaSK (znaky týrania, šikanovanie, nedostatočná hygiena, nedostatočná výživa, záškoláctvo, užívanie návykových látok, poruchy psychického, fyzického  a sociálneho vývinu detí a pod.), v rámci sieťovania viem kontaktovať príslušný úrad a informovať sa o možnostiach riešenia a postupe v danom prípade. Ak neviem klientovi/ žiakovi poskytnúť pomoc, delegujem ho na príslušný ÚPSVaR. | 1 |  |
| Mám základný prehľad o možných problémových sociálnych situáciách u žiakov, resp. v ich rodinách. Aktívne vyhľadávam ohrozených žiakov. Mám prehľad o žiakoch, ktorí majú nejaké opatrenia, prípadne sú sledovaní odd. SPODaSK v zmysle Zákona 305/2005 Z.z. Spolupracujem s týmto oddelením na ÚPSVaRe, obcou a inými akreditovanými subjektmi, ktoré SPODaSK poskytujú a zákon ma k tomu oprávňuje. | 2 |  |
| Dobre rozlišujem sociálne problémy žiakov, ktoré spadajú do kompetencie ÚPSVaR, odd. SPODaSK. Viem posúdiť, kedy je potrebné situáciu oznámiť tomuto úradu. Pripravujem informačno-edukačné materiály aj pre učiteľov, ako pomôcku na rozlíšenie situácie, kedy je škola povinná zapojiť ÚPSVaR do prípadu. Okrem vyhľadávania žiakov, ktorí potrebujú ochranu/ službu, mapujem situáciu v škole, na základe dostupných informácií. | 3 |  |
| Poznám postupy riešenia pre jednotlivé sociálne situácie. Viem ZZ/žiakovi poskytnúť konkrétnu pomoc v zmysle – kam ísť, za kým, čo sa bude diať, čo sa dá podniknúť, aké sú možnosti riešenia. Viem pomenovať sociálne problémy a poznám postupy riešenia.  Na každej úrovni svojej práce dbám na zabezpečenie ochrany práv a právom chránených záujmov detí, predchádzanie prehlbovaniu a opakovaniu porúch psychického vývinu, fyzického vývinu a sociálneho vývinu detí a na zamedzenie nárastu sociálno-patologických javov. | 4 |  |
| Viem zrealizovať sociálnu diagnostiku a navrhnúť ZZ/žiakovi presný postup riešenia jeho problému v rámci poradensko-intervenčného plánu pomoci. Na požiadanie sprevádzam žiaka alebo rodiča/ZZ pri kontakte s ďalšími organizáciami či subjektmi, ktoré s prípadom súvisia a sú k tomu oprávnené.  Vo svojej práci sledujem najlepší záujem dieťaťa v zmysle medzinárodného dohovoru a viem, že na požiadanie rodiča/ZZ je mu škola povinná poskytnúť pomoc chrániť práva a právom chránené záujmy dieťaťa, v rozsahu svojej pôsobnosti. Vystupujem ako koordinátor prípadu a zástupca školy v sociálnych prípadoch. | 5 |  |

***Napĺňanie indikátorov v zmysle dôkazov (zakrúžkujte aktivitu)***

|  |  |  |  |  |  |  |  |
| --- | --- | --- | --- | --- | --- | --- | --- |
| evidujem žiadosti (telefonicky, mailom, osobne) o poskytnutie sociálnej služby všeobecne alebo týkajúcej sa SPODaSK, spätnú väzbu klientov (kvantitatívnu aj kvalitatívnu) | | evidujem spoluprácu s inými inštitúciami, subjektmi | | mám potvrdenia o účasti na školeniach, seminároch, webinároch | | vediem zoznamy pomáhajúcich inštitúcií | |
| áno | nie | áno | nie | áno | nie | áno | nie |